Lav et referat af nedenstående tekst:

Tekst:
”Når Kronprinsen går i land. Vil byen vise, hvad den kan. At Frederikshavn det er et dejligt sted. Hvor alle kommer alle ved”. Sådan lyder det i en helt særlig sang, som er blevet skrevet til Frederikshavn, der tirsdag fejrer 200 års jubilæum. Sangen blev opført for Kronprins Frederik i Siloen i Frederikshavn under jubilæet. Det var lederen af Verdensballetten, operasanger Jens-Christian Wandt, som sammen med pianist Knud-Erik Thrane opførte sangen. - Det var fantastisk. Jeg har sunget mange gange for den kongelige familie, men det er selvfølgelig ekstra festligt og sjovt, når det er sådan noget her, siger Jens-Christian Wandt. Pianist Knud-Erik Thrane er enig. - Det var en skøn oplevelse. Folk var meget begejstrede og tog godt imod sangen. Kronprinsen kom hen og takkede, og han sagde, at han syntes, det var en dejlig melodi, siger Knud-Erik Thrane, som står bag melodien. Ideen til sangen opstod under en sommerfest i Skagen, hvor Jens-Christian Wandt og Knud-Erik Thrane var sammen med Frederikshavns borgmester, Birgit Hansen. De kontaktede bypoeten Flemming Lindby, som skrev en tekst, der skulle indfange alt det, byen har at tilbyde – tilsat humor. Og noget tyder på, at sangen har ramt plet. I hvert fald havde Kronprins Frederik kun ros tilovers for sangen. - Kronprinsen mente, at der var lidt Benny Andersen over sangen, og det kan jeg egentlig godt se, siger operasanger Jens-Christian Wandt. Sangen vil formentlig blive indspillet på CD. Indtil da kan du læse teksten her: Lunt i læ af Pikkerbakken ligger Frederikshavn, som i attenhundredatten fik sit kongenavn. Det skal fejres, byen bli’r tohundrede i år. Til vor jubilæumsfest, vi fine gæster får. Når Kronprins Frederik går i land, vil byen vise, hvad den kan. At Frederikshavn det er et dejligt sted, hvor alle kommer alle ved. Havnen gennem årene har været byens sjæl. Da den blev vor egen havn, var det en milepæl. Og fra Pikkerbakken kan man se ud over byen. Med en kikkert kan man sikkert også se til Fyn. Vi nyder havnen, det’ fordi, den syder jo af energi. For Frederikshavn det er et aktivt sted, hvor alle kommer alle ved. Østenvinden, der om som’ren jævnligt går i land, bringer sol og sommervejr til vores palmestrand. Badelivet nydes her af voksne som af børn. Er man heldig, kan man måske se en fiskeørn. Ej Nordre Skanse står for fald. Tit høres her kanoners knald. For Frederikshavn det er et kraftfuldt sted, hvor alle kommer alle ved. Bangsbos smukke have, som er meget populær, går der folk og holder liv i blomster og i træer. Hvis du står på Øksnebjerg og nyder Kattegat, kan du risikere, vestenvinden ta’r din hat. Men vi, som bor her, har jo lært, at medvind gør det ej så svært. For Frederikshavn det er et luftigt sted, hvor alle kommer alle ved. De, der kommer sejlende som Peter Tordenskjold, kan jo sagtens finde plads i byens sammenhold. Her i byen er der ingen brug for nogen tolk, når vi får besøg af vore nære broderfolk. Man yder alt i hver butik, på strøget ofte god musik. For Frederikshavn det er et musisk sted, hvor alle kommer alle ved.

Referat:
En ny sang hylder Frederikshavn i anledning af byens 200 års jubilæum som købstad. Tirsdag blev sangen opført for Kronprinsen.